31990R1265
L 124/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1265/90 НА КОМИСИЯТА
от 14 май 1990 година
за изменение на Регламент (ЕИО) № 429/90 относно предоставянето чрез тръжна процедура на помощ за концентрирано масло, предназначено за директна консумация в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИO) № 804/68 от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 3879/89 (2), и по-специално член 7а, параграф 3 от него,
като има предвид, че по силата на Регламент (ЕИО) № 429/90 на Комисията (3) се предоставя помощ за концентрирано масло, предназначено за директна консумация в Общността; като има предвид, че следва да бъде уточнено, че помощта трябва да се предоставя за концентрирано масло, отговарящо на спецификациите по приложението към въпросния регламент; като има предвид, че за да се осигури еднакво третиране, настоящият регламент следва да бъде приложим от датата на влизането в сила на Регламент (ЕИО) № 429/90;
като има предвид, че мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (ЕИО) № 429/90 се заменя със следния текст:
„1. Помощ се предоставя за концентрирано масло, произведено в предприятие, одобрено в съответствие с член 9, от сметана или от масло, произведено в Общността, като такова концентрирано масло отговаря на спецификациите съгласно приложението, при условие че в случая на концентрирано масло последното не е било предмет на изкупуване от интервенционни агенции, нито на помощи за частно складиране. Концентрираното масло е предназначено за директна консумация в Общността.“
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага се от 1 март 1990 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 май 1990 година.